Anlægsbevilling - Trafiksikkerhedsprojekter 2014 
Sagsfremstilling 
4.         Anlægsbevilling - Trafiksikkerhedsprojekter 2014 - Åbent 
  
  
SAGENS INDHOLD 
I budget 2014-17 blev der i 2014 afsat 2,0 mio. kr. til udførelse af projekter i Trafiksikkerheds- og trafikmiljøplanen. I 
overslagsårene (2015-17) er der afsat 1 mio. kr. årligt, som skal anvendes til projekter i nærmiljøet omkring 
skolerne, kampagner og revision af trafiksikkerhedsplanen. Det forhøjede beløb i 2014 skyldes, at der blev afsat 
ekstra midler til at ”løse problemstillingen vedrørende den dobbeltrettede cykelstis krydsning af adgangsvejen til det 
nye erhvervsområde ved [adresse] i Hadsten”. I løsningsforslagene skal indgå en vurdering af en trafiksikker 
krydsning for bløde trafikanter, herunder niveaufri krydsning.  
  
I budget 2014-17 blev der ligeledes afsat 4 mio. kr. årligt i 2014 og 2015 og 3. mio. kr. i årene 2016 og 2017 til 
realisering af projekter i cykelstiplanen. Konkret blev det besluttet, at ”I 2014 anvendes 3. mio. kr. til at igangsætte 
projektet vedr. etablering af cykelsti fra Thorsø til [adresse]. I forlængelse heraf skal der arbejdes for at øge 
trafiksikkerheden for de bløde trafikanter mellem Selling og [adresse] undersøges. I den forbindelse skal 
mulighederne for etablering af en sikrere krydsning af [adresse] vurderes.” 
  
Teknik og Kultur vurderer, at mulighederne for at etablere en sikker krydsning på [adresse] og [adresse] bør ses i 
sammenhæng med de øvrige forslag til trafiksikkerhedsprojekter.  
  
En ny samlet revideret trafiksikkerhedsplan 2014 – 2017, med forslag til fremadrettet indsats, forventes forelagt 
udvalget i foråret 2014. I nærværende sag præsenteres alene forslag til prioritering af projekter i 2014. 
  
Der fremlægges en separat anlægssag vedr. cykelsti fra Thorsø til [adresse] i første halvår af 2014. 
  
VURDERING 
Teknik og Kultur foreslår, at følgende trafiksikkerhedsaktiviteter bør prioriteres: 
1. [adresse] og [adresse] i [adresse], etablering af signalanlæg 
2. Tunnel under [adresse] ved [adresse] (jf. bilag 1), samt anlæg af ”2 minus 1 vej” på [adresse] mellem Selling og 
[adresse] 
3. Krydsningsforbedringer på [adresse] og [adresse] i [adresse] 
4. Krydsning af forbindelsesvej i niveau på [adresse] i Hadsten (bilag 5) 
 
Teknik- og 
Miljøudvalget 
13. januar 2014 
Sagsnr. 710-2013-
14455 
Dok.nr. 710-2013-
257447 
Sagsbehandler 
DPATH 
  
Tidl. politisk behandling 
BY, 28.05.13, pkt. 81 
Forventet sagsgang 
TM-U, ØK, BY 
Lovgrundlag 
Vejloven 
5. Trafiksikkerhedskampagner og trafikpolitik på skoler. 
  
Ad.1 
Teknik og Kultur vurderer, at der bør prioriteres midler til krydset [adresse] og [adresse] i [adresse]. I perioden 
2008 – 2012 har der været seks uheld med seks tilskadekomne, hvoraf en blev dræbt. Et signalanlæg i krydset vil 
koste omkring 750.000 kr.  
  
Ad. 2 
[adresse] er i [adresse], Favrskov Kommune, 2012 – 2020, klassificeret som primær trafikvej med hastighedsklasse 
større end 60 km/t. På den aktuelle strækning er den skiltet for 70 km/ t. Vejens klassificering betyder, at 
fremkommelighed er den primære prioritet også set i lyset af, at vejen er den østvendte trafikforbindelse mellem 
Hadsten og den østjyske motorvej. På den baggrund kan der ikke etableres trafiksikker krydsning i niveau. Vejen er 
efter bestemmelserne i Folkeskoleloven klassificeret til at være trafikfarlig, hvilket betyder, at børn fra [adresse] med 
skolegang i [adresse] skal tilbydes bustransport. 
  
Det er Teknik og Kulturs vurdering, at der kan etableres en tunnelløsning ved [adresse] i [adresse] (bilag 1). 
Tunnelprojektet forudsætter arealerhvervelse, ca. 1.000 m2, fra ejendommen beliggende nord for [adresse]. 
  
For at skabe øget tryghed og trafiksikkerhed for de cyklende mellem Selling og [adresse], foreslår Teknik og Kultur, 
at der på [adresse], der er højtbeliggende i terrænet og med god oversigt over trafikforholdene på vejen, etableres 
cykelkantbaner med en ”2 minus 1 vej-løsning” mellem de to bysamfund. En ”2 minus 1 vej” er en vej, som visuelt kun 
har ét kørespor, der benyttes af trafikanter i begge retninger, og hvor kantbanerne benyttes af cyklister og som 
vigeareal, når to modkørende trafikanter mødes. Der vil i givet fald også skulle etableres en krydsningshelle på 
[adresse] nord for [adresse] ved [adresse].  
  
Teknik og Kultur anslår, at en tunnel under [adresse] koster 2,175 mio. kr. (bilag 2) og at en opstribning af [adresse] 
til ”2 minus 1 vej” fra [adresse] til [adresse] koster 75.000 kr. 
  
Ad. 3 
Teknik og Kultur foreslår, at der prioriteres midler til krydset [adresse] og [adresse] i [adresse]. I perioden 
2008 – 2012 er der sket otte uheld med otte tilskadekomne, heraf to alvorligt. Forbedringerne vil ske ved en 
opstramning af krydsgeometri og tydeliggørelse af cykelbanen m.v. Det er fordelagtigt at lave projektet primo 2014, 
idet krydset er nyasfalteret og alligevel skal nyopstribes. Projektet vil koste omkring 100.000 kr. 
  
Ad. 4 
Teknik og Kultur har undersøgt flere muligheder for at etablere en trafiksikker krydsning af cykelstien på [adresse] 
og den nye adgangsvej til de to nye erhvervsgrunde på [adresse] (jf. bilag 6). Teknik og Kultur vurderer, at det er 
muligt at etablere en tunnel eller en løsning i niveau (stikrydsning), og at begge løsninger er trafiksikre. 
  
En tunnel vil være den mest trafiksikre af de to løsninger, men Teknik og Kultur vurderer, at terrænforholdene for 
denne løsning ikke er gunstige netop på det pågældende sted (bilag 6). 
  
En tunnelløsning vil betyde, at der skal udføres en betydelig omlægning af terrænet og regnvandsbassinet. 
Tilgængeligheden fra [adresse] til cykelstien vil samtidigt blive forringet. En tunnel med den foreslåede karakter 
og dybde vil kunne opfattes som utryg for fodgængere og cyklister. Udgiften til en tunnel er omkring 1,25 mio. kr. 
  
En løsning i niveau som skitseret (bilag 5) vil være en trafiksikker løsning (jf. bilag 3). Løsningen er i 
overensstemmelse med vejreglerne, og kan udføres for ca. 50.000 kr. På den baggrund anbefaler Teknik og Kultur 
denne løsning, da der er andre steder, hvor der kan opnås en større trafiksikkerhedsmæssig gevinst ved anvendelse 
af de 1,2 mio. kr. som tunnelløsningen er dyrere end den anbefalede niveaufri løsning. Endvidere vurderer Teknik og 
Kultur, at det, ud fra en samlet helhedsbetragtning, giver mest mulig trafiksikkerhed for de investerede penge at 
etablere cykelsti i niveau ved [adresse] samt anlægge en tunnel ved [adresse] i [adresse], herunder etablering af 
cykelbaner mellem [adresse] og [adresse] (ad 2). Blandt andet under hensyntagen til, at der er 34 distriktsskolebørn på 
Timmy Nørgaard, der går på [adresse], mens der er 88 distriktsskolebørn i [adresse], der går på 
[adresse]. 
  
Uanset valg af løsning for krydsning for cyklister ved forbindelsesvejen på [adresse] vurderer Teknik og Kultur, at 
der bør overvejes en alternativ løsning for de lette trafikanter fra det nye bolig- og erhvervsområde syd for Hadsten, 
som kan sikre cyklister fra det nye byområde en optimal adgang til det øvrige vej- og stisystem i området (jf. bilag 4). 
  
Teknik og Kultur anbefaler derfor, at der etableres en dobbeltrettet cykelsti i det kommende letbanetracé, hvor der er 
tilstrækkelig plads til både dobbeltrettet cykelsti og et letbanespor. Denne løsning vil sikre, at cyklister ikke skal 
krydse den planlagte forbindelsesvej på [adresse] samtidigt med, at stien kan anlægges i et mere direkte forløb 
end den oprindeligt planlagte sti fra det nye bolig- og erhvervsområde til [adresse]. En omlægning af stien vil 
kræve en dispensation fra ”Lokalplan nr. 328 - Boliger og erhverv syd for Hadsten”. 
  
Teknik og Kultur vurderer, at omlægningen af stien med det angivne forløb i lokalplan 328 til et forløb i letbanetracéet 
vil være udgiftsneutralt. Etableringen er en del af byggemodningen og finansieres af jordforsyningsbudgettet. En 
linjeføring i letbanetracéet er kortere, men det betyder formentligt, at tunnelrøret under [adresse] skal 
forlænges. Teknik- og Kultur vurderer, at der skal bruges en del jord til at anlægge banedæmningen. Der vil dog 
være et stort jordoverskud i forbindelse med byggemodningen, der kan anvendes til stianlæg.  
  
Ad. 5 
Favrskov Kommune deltager hvert år i landsdækkende kampagner og prioriterer trafiksikkerhedssamarbejdet med 
skolerne. Trafik og Kultur foreslår, at der afsættes 150.000 kr. til at videreføre dette arbejde. 
  
ØKONOMISKE KONSEKVENSER 
Samlet økonomi: 
1. [adresse] og [adresse] i [adresse], etablering af signalanlæg. 
      750.000 kr. 
2. Tunnel under [adresse] ved [adresse], samt anlæg af ”2 minus 1 vej” på [adresse] mellem Selling og [adresse]. 
      2.250.000 kr.  
3. Krydsningsforbedringer på [adresse] og [adresse] i [adresse]. 
      100.000 kr. 
4. Krydsning af forbindelsesvej i niveau på [adresse] i Hadsten 
      50.000 kr. (finansieret af bevilling til forbindelsesvej) 
5. Trafiksikkerhedskampanger og trafikpolitik på skoler. 
      150.000 kr. 
  
Samlet beløb 3.250.000 kr. 
  
Beløbet foreslås finansieret via det afsatte rådighedsbeløb til trafiksikkerhedsprojekter i 2014 på 2 mio. kr. samt 
frigivelse af 1,25 mio. kr. af det afsatte rådighedsbeløb til ”Cykelstiplan 2014” på i alt 4 mio. kr. I forbindelse med 
fremlæggelse af sag vedr. etablering af cykelsti fra Thorsø til [adresse] vil der blive fremsat forslag om at fremrykke 1,25 
mio. kr. fra 2015 til 2014, så der forsat vil være et rådighedsbeløb til etablering af cykelstien fra [adresse] på 4. 
mio. kr.    
  
INDSTILLING 
Teknik- og kulturdirektøren indstiller til Byrådet:  
  
1. At der godkendes anlægsbevilling på 1,0 mio. kr. til de foreslåede projekter 1, 3 og 5, finansieret ved det afsatte 
rådighedsbeløb på 1,0 mio. kr. 
2. At der etableres en cykeltunnel under [adresse] i [adresse] samt ”2 minus 1 vej” på [adresse] og der afsættes et 
rådighedsbeløb på 2,25 mio. kr., finansieret ved rådighedsbeløbene på 1,0 mio. kr. fra ”Trafiksikkerhedsplan 2014” 
og 1,25 mio. kr. fra ”Cykelstiplan 2014”. 
3. At der godkendes en anlægsbevilling på 2,25 mio. kr. til etablering af cykeltunnel under [adresse] i [adresse] samt ”2 
minus 1 vej” på [adresse], finansieret af det under pkt. 2. afsatte rådighedsbeløb. 
4. At der etableres en krydsning af forbindelsesvejen på [adresse] i Hadsten i niveau, og at udgiften hertil 
afholdes af bevillingen til forbindelsesvejen. 
BESLUTNING 
  
Bilag 
  
  
  
  
Teknik- og Miljøudvalget, 13. januar 2014: 
Fraværende: Ingen 
  
Ad 1: Indstilles godkendt. 
  
Ad 2 og 3: Udsat. I den forbindelse ønskes en vurdering af alternative løsningsforslag, herunder muligheden for 
at etablere et lyskryds. 
  
Ad 4: Teknik- og Miljøudvalget indstiller, at der anlægges en tunnel v. [adresse], som skitseret i 
sagsfremstillingen til 1,25 mio. kr. og at der afsættes et rådighedsbeløb på 1,25 mio. kr., finansieret ved 
rådighedsbeløbene på 1,0 mio. kr. fra "Trafiksikkerhedsplan 2014" og 0,25 mio. kr. fra "Cykelstiplan 2014". 
Og at der godkendes en anlægsbevilling på 1,25 mio. kr. til etablering af cykeltunnel v. [adresse], 
finansieret af det ovenfor afsatte rådighedsbeløb. 
  
1. Kortbilag - Ødumvej, Selling - forslag til tunnel 
710-2014-6367 
2. Teknisk notat vedr. Gl. [adresse] og [adresse] 
710-2013-284224 
3. Jeppe Carlsen - [adresse] - Trafiksikker krydsning af 
dobbelt cykelsti 
710-2013-270039 
4. Lokalplankort fra lokalplan 328  med letbane 
og sti 
710-2013-294304 
5. Forbindelsesvej til erhvervsgrunde og 
krydsning af cykelsti i niveau 
710-2014-2557 
6. [adresse] - konsekvenser af tunnelløsning 
(niveaufri løsning) 
710-2013-270018 
